**Ministru kabineta noteikumu projekta „Grozījumi Ministru kabineta 2012.gada 5.jūnija noteikumos Nr.387 „Kārtība, kādā Valsts kase nodrošina maksājumu pakalpojumu sniegšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par Latvijas valsts ģerboni” pārējas noteikumu 7.punkts, kas nosaka, ka šā likuma [5.](http://likumi.lv/doc.php?id=47133&search=on#p5)-[7.pantā](http://likumi.lv/doc.php?id=47133&search=on#p7) minētā institūcija un amatpersona nodrošina valsts ģerboņa un cita ģerboņa, zīmes, emblēmas vai logo lietošanu atbilstoši šā likuma 8.1 un [8.2 panta](http://likumi.lv/doc.php?id=47133&search=on#p8.2) prasībām ne vēlāk par 2014.gada 31.decembri. Līdz 2014.gada 31.decembrim dokumentos, vizuālajā identitātē un grafiskajā standartā ir pieļaujams lietot arī attiecīgās institūcijas un amatpersonas ģerboni, zīmi, emblēmu vai logo, ja tāds izstrādāts līdz 2012.gada 1.septembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumu Nr.387 „Kārtība, kādā Valsts kase nodrošina maksājumu pakalpojumu sniegšanu” (turpmāk – noteikumi) 2.pielikumā „Parakstu paraugu kartīte” ir lietots Valsts kases logo.  Tā kā Valsts kase ir šī 2.pielikumā esošās „Parakstu paraugu kartītes” adresāts nevis autors (Valsts kasei to iesniedz klients), tad, pamatojoties uz Likuma „Par Latvijas valsts ģerboni” pārējas noteikumu 7.punktu, projektā 2.pielikums tika aizstāts ar 2.pielikumu, kurā ir izņemts Valsts kases logo, adrese un nosaukums (turpmāk – institūcijas identifikācijas informācija), ir nomainīts paraksta paraugu kartītes nosaukums uz „Valsts kases klienta parakstu paraugu kartīte” un Valsts kase norādīta kā adresāts.  Precizēts parakstu paraugu kartītes nosaukums arī noteikumos, aizstājot noteikumu tekstā vārdus „parakstu paraugu kartīte” ar vārdiem „Valsts kases klienta parakstu paraugu kartīte”. |
| 3. | Projekta izstrādē iesaistītās institūcijas | Finanšu ministrija, Valsts kase |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz budžeta finansētām institūcijām, pašvaldībām, budžeta nefinansētām iestādēm, zvērinātiem tiesu izpildītājiem un kapitālsabiedrībām, kurās ieguldīta valsts vai pašvaldības kapitāla daļa un kurām ir atvērts konts Valsts kasē. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi savas kompetences ietvaros nodrošinās Valsts kase |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

***Anotācijas III, IV, V un VI sadaļa – projekts šīs jomas neskar.***

Finanšu ministrs A.Vilks

16.10.2014. 16:11

404

M.Prikulis

67094291, martins.prikulis@kase.gov.lv